87
1 Sinova Korahovih. Psalam. Pjesma. Zdanje svoje na svetim gorama 2 ljubi Jahve; draža su mu vrata sionska nego svi šatori Jakovljevi. 3 Divote se govore o tebi, grade Božji! 4 “Rahab i Babilon brojit ću k onima što me štuju; Filisteja i Tir i narod etiopski - i oni su rođeni ondje.” 5 O Sionu se govori: “Ovaj i onaj u njemu je rođen! Svevišnji ga utemelji!” 6 Gospodin će zapisati u knjigu naroda: “Ovi su rođeni ondje.” 7 I pjevat će igrajući kolo: “Svi su izvori moji u tebi!”